Asklepijo lazda

Asklepijo lazda (lot. Aesculapius caducifer) – simbolinė lazda su aplink ja apsivijusia gyvate arba žalčiu. Graikų mitologijoje su šia lazda vaizduojamas medicinos ir gydymo dievas Asklepijas. Šiuo metu – tai plačiai naudojamas medicinos simbolis History of Medicine. The Symbol of Modern Medicine: Why One Snake Is More Than Two (anglų k.) (prieiga 2013-01-06), dažnai painiojamas su dievo Hermio lazda, kaducėjumi.

 Graikų mitologija 
Graikų mitologijoje Asklepijo atributai – lazda ir gyvatė, buvo dažnai vaizduojami atskiraiPauzanijas. Graikijos aprašymas. 2.26.1-28.1, tačiau vėliau sujungti į vieną simbolįStephen Lock, John M. Last, George Dunea. The Oxford Illustrated Companion To Medicine. 2001 m., 261 psl. (anglų k.).

Gyvatės reikšmė aiškinama įvairiai: gyvatės išsinėrimas iš odos gali simbolizuoti atsinaujinimąAlbert R. Jonsen, The New Medicine and the Old Ethics. Harvard University Press, 1990 m., 122 psl. (anglų k.)E. Edelstein ir L. Edelstein (red.). Asclepius: A Collection and Interpretation of the Testimonies. Baltimore, 1945 m., 12 psl. (anglų k.); kiti aiškino, kad gyvatė suvienija dvejopą daktaro darbo pobūdį, kuris visą laiką susiduria su gyvenimu ir mirtimi, liga ir sveikataJan Schouten. The Rod and Serpent of Asklepios, Symbol of Medicine. 1967 m., 2 psl. (anglų k.). Gyvatės dvilypumą taip pat atspindi vaistų naudojimas, kurie gali padėti sergančiam asmeniui, tačiau gali ir jam pakenkti – būtent todėl senojoje graikų kalboje žodis pharmakon reiškė „vaistus“, „narkotikus“ ir „nuodus“Henry E. Sigerist. A History of Medicine. Oxford University Press, 1987 m., 27-28 psl. (anglų k.). Be to, Senovės Graikijoje buvo manoma, kad iš gyvačių gaunami produktai – gyvačių aliejus bei nuodai, gali būti naudingi. Tuometiniai gydytojai pastebėjo, kad, gyvačių nuodams patekus į kraują, žmogus gali mirti, tačiau organizmas gali įsisavinti nuodus. Todėl kartais šiais nuodais buvo gydomi ligoniaiJames A. Kelhoffer. Miracle and Mission. Mohr Siebeck, 2000 m., 438–439 psl. (anglų k.).

Taip pat įvairiai aiškinama lazdos reikšmė. Pagal vienus, lazda, kaip ir gyvatė, yra prisikėlimo ir gydymo simbolis, kiti ją sieja su keliaujančių žmonių, taip pat ir gydytojų, simboliuAndre Menez. The Subtle Beast, Snakes From Myth to Medicine. 2003 m., 14 psl. (anglų k.).

Kaip bebūtų aiškinama, šie du Asklepijo simboliai buvo sujungti į vieną – apie lazdą apsivyniojusią gyvatę. Manoma, kad aplink lazdą apsivyniojusi tam tikra gyvačių rūšis – Elaphe longissima, Asklepijo žaltysGerald David Hart, Martin St. J. Forrest. Asclepius: The God of Medicine. 2000 m., 42 psl..

 Teorijos 
Kai kurie mokslininkai mano, kad toks Asklepijo lazdos vaizdavimas yra susijęs su tradiciniu drakunkuliozės gydymo būdu – kai rišta, apvaliųjų kirmėlių tipo kirmėlė, yra labai lėtai vyniojama ant lazdelės ir tokiu būdu traukiama iš žaizdosBlayney, Keith. The Caduceus vs. the Staff of Asclepius. Alternative Journal of Nursing, 2007 m. liepa, 14 leid., 4 psl. (anglų k.).

Dar kiti teigiaThe symbol for the AMA: Medicine for the 21st century . Amerikos Mediconos Asociacija. (anglų k.) (prieiga 2013-01-06), kad Asklepijo lazda susijusi su Biblijoje, Skaičių knygoje (Sk 21:6-9) minėtu variniu žalčiu apsivijusiu lazdą:

 Dabartinis naudojimas 
Šiuo metu daug organizacijų, susijusių su medicina ir gydymu, naudoja Asklepijo lazdą kaip savo skiriamąjį ženklą, jį taip pat galima pamatyti ant daugelio vaistinių, medicinos bibliotekų, leidyklų logotipų. Tyrimo JAV metu nustatyta, kad apie 62 proc. profesionalių su medicina susijusių organizacijų naudoja Asklepijo lazdąWalter J Friedlander. The Golden Wand of Medicine: A History of the Caduceus symbol in medicine. Greenwood Press, 1992 m.. Simbolis taip pat paplitęs heraldikoje.

Asklepijo lazdą naudoja ir Lietuvos medicinos įstaigos. Pavyzdžiui, greitosios pagalbos simbolį Gyvenimo žvaigždę – šešiakampę mėlyną žvaigždę su Asklepijo lazda galima pamatyt ant šalies greitosios pagalbos automobilių.

 Šaltiniai 

Kategorija:Simboliai
Kategorija:Graikų mitologija

no:Asklepios#Asklepiosstaven